钦定古今图书集成/明伦汇编/氏族典/第201卷 > 《郑樵通志》 > 高谦之
## 钦定古今图书集成/明伦汇编/氏族典/第201卷 > 《郑樵通志》 > 高谦之

按《魏书高崇传》：“崇子谦之，字道让，少事后母李以孝
闻。及长，屏绝人事，专意经史，天文、筭历、图纬之书，多
所该涉。袭爵释褐奉朝请，加宣威将军，转奉车都尉、
廷尉丞。孝昌初，行河阴县令，寻除宁远将军，正河阴
令。在县二年，损益治体，有当官之称。除国子博士。于
时朝议铸钱，以谦之为铸钱都将长史。初，谦之弟道”
穆，正光中为御史，纠相州刺史李世哲事，大相挫辱，
其家恒以为憾。至是世哲弟神轨，为灵太后深所宠
任，直谦之家僮诉良，神轨左右之，入讽尚书，判禁谦
之于廷尉。时将赦，神轨乃启灵太后，发诏于狱赐死，
时年四十二，朝士莫不哀之。永安中，赠征卤将军、营
州刺史，谥曰康。